Jou veevoermetode sal jou plaas se winsgewendheid op die langtermyn beïnvloed, dus moet jy vroegtydig op die effektiefste opsie besluit. Twee van die hoofvoedingstelsels is ʼn Totale Gemengde Rantsoen (TGR) en weiding, maar daar is baie verskille tussen hulle. Hier volg ʼn oorsig van dié twee metodes en ʼn paar punte om oor na te dink.
Wat is ʼn Totale Gemengde Rantsoen (TGR)?
Die veevoermetode, Totale Gemengde Rantsoen, kombineer voer, graankorrels, proteïenvoere, minerale, vitamiene en voedingsbymiddels tot ʼn spesifieke voedingskonsentrasie, alles in ʼn enkele voedingsmengsel.
Voordele van ʼn TGR-voedselstelsel
TGR bewerkstellig verbeterde voedingsdoeltreffendheid aangesien elke happie ʼn gebalanseerde verskeidenheid bestanddele bevat.
Hierdie balans lei tot ʼn stabiele omgewing vir rumenmikrobes, en bied die regte hoeveelheid koolhidrate en stikstof vir vertering.
Die verskillende voere veroorsaak verskillende afbreekpunte om nutriëntverbruik te verbeter.
Voer word met konsentraat gevoer, eerder as afsonderlik, en verminder só die kanse op rumenverteringprobleme.
Die groter verskeidenheid byprodukvoere maak kostebesparings vir rantsoen moontlik.
Spysverterings- en metaboliese probleme neem af.
Melkproduksie neem met 5% toe in vergelyking met normale rantsoene.
Meer akkurate formulering en voeding (indien dit goed bestuur word).
TGR is goed aangepas vir meganisasie met ʼn menger of stilstaande menger met vervoerbande of beweegbare voeders.
Bedryfsbestanddele – wat dikwels goedkoper in grootmaat bestel kan word – kan in ʼn TGR-dieet gevoer word.
Die smaak van minder smaaklike voere word weggesteek.
Nadele van ʼn TGR-voedselstelsel
• Die nodige TGR-mengtoestelle vir die rantsoen sluit ook toerustings- en instandhoudingskostes in.
• Oorvermenging kan voermaal- en vergruisingsprobleme veroorsaak
• Ondervermenging kan lei tot ʼn minder effektiewe voer vir beeste.
• Dis noodsaaklike om akkuraat te weeg – m.b.v. spesifiek gekalibreerde skale.
• Enige dieetwanbalans kan lei tot swakker werksverrigting van die beeste.
• Sommige behuisings- en voedingsgeriewe is nie goed geskik vir die TGR-stelsel nie.
• Vir kleiner kuddes is dit dalk nie ekonomies om TGR-voeding te gebruik nie.
Wat is weidingvoer?
Weidingsgevoerde vee kry ʼn groot deel van hul voedingsinname deur organies-bestuurde weiding en pakhuisgedroogde veevoere. Hulle kan ook gedurende die weidingseisoen in die wintermaande aanvullende organiese grane ontvang, wat o.m mielies, soja, hawer, gars en korog insluit. Die beeste ontvang ook soms minerale aanvullings.
Voordele van weiding
• Weidingsdiere voorsien mense van meer gesondheidsverbeterende, siektebestrydende stowwe as industriële, gekonsentreerde dierevoedingsbedrywighede.
• Gras is die goedkoopste beskikbare voer, en stelsels wat weiding insluit is dus nie so duur nie.
• Die laer koste veroorsaak gewoonlik ʼn hoër winsgewendheid in vergelyking met ʼn soortgelyke kuddegrootte in beperkte stelsels.
• Die beeste is gesonder met minder gevalle van gebreklikheid of mastitis.
• Werksverrigting en vrugbaarheid word verhoog.
• Die melksamestelling word verbeter.• Daar is minder omgewingseffekte.
Nadele van weiding
Die nadele van weiding het meestal met die instelling te doen:
ʼn Mens moet verskillende elemente soos kuddegrootte, ligging, weer en kostes bepaal voordat jy oor die beste voedingsmetode besluit. Eerder as om net een metode te kies, kan jy ook ʼn “gedeeltelike” TGR implementeer, wat meer voordelig vir die kudde kan wees.
Kontak Radium Engineering vir meer inligting oor voedings, weidings- en grondbewerkingstoerusting. Met jare se kundigheid, ’n passie vir die landboubedryf en ’n toewyding daaraan om vooraanstaande implemente te vervaardig, is Radium Engineering jou toevlug vir al jou boerdery- en landboutoerustingsbehoeftes.
10 Goeie Praktyke vir Grondvrugbaarheid
Goeie grondvrugbaarheid is jou sleutel tot beter plantegroei en dus beter oesopbrengste. Jou grond se vrugbaarheidsvlakke kan maklik agteruitgaan as jy nie vinnig die regte praktyke en ingrypingsmaatreëls aanwend nie. Maak híérdie praktyke deel van jou boerdery en voorkom swak grondvrugbaarheid en groot produksieverliese.
Jy kan nie goeie grondvrugbaarheidspraktyke aanneem sonder om eers die kwaliteit van jou grond te bepaal nie. Dit is dus belangrik om eers die stikstof-, kalium- en fosforvlakke, sowel as die pH-vlak te toets om te bepaal wat jy op jou hande het. As jy jou grond se voedingsvlakke verstaan, kan jy die regte stappe neem en verbeterde opbrengste verseker. Gereelde grondtoetse is egter noodsaaklik om enige fundamentele grondveranderings, wat die gewasse kan beïnvloed, op te tel.
Graanpeulgewasse is ʼn bekende grondvrugbaarheidsbevorderaar, deur ʼn proses wat bekend staan as biologiese stikstofvaslegging. Of dit nou gegroei word as peulvrugte vir graan, mis, weidings- of boomkomponente, hierdie plante vorm die grondslag vir alle volhoubare boerderystelsels deur stikstofuitloging te voorkom.
Deur oesgewasse met organiese materiaal te bedek, verbeter jy die grondstruktuur en bevorder sodoende gesonde en vrugbare grond. Basies belug die dekkingsgewas die grond terwyl die wortels groei en sterf, en hou vas aan water en voedingstowwe om te voorkom dat hulle uit die bogrond uitlek. Daarbenewens verskaf hulle voedsel en ʼn habitat vir belangrike grondmikro-organismes wat grondvrugbaarheid verder bevorder.
Organiese bemestingstowwe word uit plant- en diere-oorskot gevorm, wat die belangrike komponente stikstof, fenole en lignien bevat. Dit is die beste kunsmisopsie as jou grondvrugbaarheid veel te wense oorlaat. Kunsmistoevoeging verhoog die grondvoedingstowwe en verseker ʼn gesonde opbrengs van voedsame gewasse. Misstowwe is egter ʼn tydelike metode en kan die omgewing skade aandoen as dit nie behoorlik gebruik word nie. Wend eerder ander grondvrugbaarheidsbevorderende tegnieke aan en vermy toekomstige gebruik.
Elke boer weet dat die teenwoordigheid van erdwurms gesonde grond aandui. Hierdie makro-organismes speel ʼn sleutelrol in om grondvoedingstowwe te herwin en hul beskikbaarheid aan plante te verhoog. Daarbenewens voed hulle op dooie en verrottende materiaal, en verteer en skei dit uit as voedingsryke mis. Wurmkompostering (die groei van erdwurms in organiese afval), word al hoe meer algemeen aangesien hulle die komposproses versnel.
6. Dien kalk toe
As jou grond te suur is, is dit dalk tyd om kalk toe te dien om die grond te neutraliseer en só die optimale pH-omvang van 5.5 tot 6.5 te bereik. Enigiets buite hierdie veld kan plante ernstig beskadig a.g.v. nutriënttekorte en giftigheid.
Kompos verbeter jou grond se vrugbaarheid aansienlik, en jy kan organiese kompos van ʼn winkel byvoeg, of jou eie onderhou. Kompos is vol organiese voedingstowwe en die samestelling van kompos wat behoorlik ryp is, verbeter die waterdreinering en belugting in omtrent elke tipe grond. Niks word vermors met kompos nie – blare, plantdele, mis en alle ander organiese materiaal sal die plante voed. Dit help ook om grondverdigting te voorkom, wat weer waterbeweging aanmoedig.
8. Voeg melk by kompos
Vir aanhouende grondvrugbaarheid, is dit ʼn goeie idee om jou eie komposhoop te skep.’n Handige wenk is om melk by die hoop te voeg. Melk (veral rou en onbehandeld) is ʼn natuurlike swamdoder en medium-sterkte insekdoder omdat insekte nie die suikers in melk kan verteer nie. Dit verbeter ook die grond se vermoë om lug en water te absorbeer, terwyl dit die voordelige mikrobebevolkings verhoog.
9. Voeg mis by
Veemis is ʼn fantastiese oplossing vir lae stikstofvlakke in jou grond. Wend mis egter sorgvuldig aan vir ingeval daar siektes in die mis is. Laat drie maande toe tussen mistoedienings en die oes van enige wortelgewasse of blaargroente, om besmetting te verhoed.
10. Gebruik afvalwater
Afvalwater bevat die meeste noodsaaklike elemente vir grond in die regte hoeveelhede. As jy afvalwater vir verbeterde grondvrugbaarheid gebruik, mors jy ook minder water, wat noodsaaklik is in die huidige klimaatkrisis.
Kontak Radium Engineering vir meer inligting oor landbou- en grondbewerkingstoerusting. Met jare se kundigheid, ’n passie vir die landboubedryf en ’n toewyding daaraan om vooraanstaande implemente te vervaardig, is Radium Engineering jou toevlug vir al jou boerdery- en landboutoerustingsbehoeftes.